CELEX: 31986D0326
Language: el
Date: 1986-06-23 00:00:00
Title: 86/326/ΕΟΚ: Απόφαση της Επιτροπής της 23ης Ιουνίου 1986 για την έγκριση προσθήκης στο πρόγραμμα για τη μεταποίηση του βοείου κρέατος στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31986D0326

86/326/ΕΟΚ: Απόφαση της Επιτροπής της 23ης Ιουνίου 1986 για την έγκριση προσθήκης στο πρόγραμμα για τη μεταποίηση του βοείου κρέατος στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 200 της 23/07/1986 σ. 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Ιουνίου 1986  για την έγκριση προσθήκης στο πρόγραμμα για τη μεταποίηση του βοείου κρέατος στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (86/326/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας και γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,  Εκτιμώντας:  ότι η ιρλανδική κυβέρνηση κοινοποίησε, στις 14 Ιανουαρίου 1986, τροποποίηση στο πρόγραμμα όσον αφορά τον τομέα της μεταποίησης του βοείου κρέατος στην Ιρλανδία που εγκρίθηκε με την απόφαση 79/433/ΕΟΚ της Επιτροπής (3) και παρέσχε συμπληρωματικά στοιχεία με επιστολή της 14ης Φεβρουαρίου 1986·  ότι στην προσθήκη αυτή αναφέρονται επίσης οι στόχοι του αρχικού προγράμματος που περιλαμβάνουν την περαιτέρω επέκταση και εξειδίκευση του τομέα της μεταποίησης του κρέατος και τον εκσυγχρονισμό του δυναμικού σφαγής των βοοειδών, με σκοπό τη βελτίωση των τεχνικών της μεταποίησης και εμπορίας και τη βελτίωση, ως εκ τούτου, της ποσότητας και ποιότητας των μεταποιημένων προϊόντων που τίθενται στο εμπόριο· ότι αποτελεί, ως εκ τούτου, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι τα προγράμματα για την εγκατάσταση ψυκτικών χώρων και αποθηκών με ψυκτικά μηχανήματα μπορούν να ενισχυθούν μόνο εάν οι εγκαταστάσεις αυτές έχουν σχέση με τις εγκαταστάσεις για την μεταποίηση ή εμπορία· ότι, επίσης, τα οχήματα μεταφοράς που χρησιμοποιούνται για την παράδοση ή τη διανομή των τελικών προϊόντων δεν είναι επιλέξιμα για κοινοτική ενίσχυση·  ότι η προσθήκη περιλαμβάνει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι είναι δυνατόν να επιτευχθούν στον τομέα της μεταποίησης του βοείου κρέατος στην Ιρλανδία οι στόχοι που τίθενται στο άρθρο 1 του κανονισμού αυτού· ότι η προβλεπόμενη προθεσμία που καθορίζεται για την εφαρμογή της τροποποίησης δεν υπερβαίνει τη χρονική περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται, με τους όρους που αναφέρθηκαν παραπάνω, η προσθήκη στο πρόγραμα που αφορά την μεταποίηση του βοείου κρέατος στην Ιρλανδία, που ανακοινώθηκε από την ιρλανδική κυβέρνηση στις 14 Ιανουαρίου 1986 σύμφωνα με τον κανονισμό (ΕΟΚ) αριθ. 355/77 και συμπληρώθηκε με επιστολή της 14ης Φεβρουαρίου 1986.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 23 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 372 της 31. 12. 1985, σ. 1.  (3) ΕΕ αριθ. L 106 της 28. 4. 1979, σ. 47.